**Jason Derulo** (oik. **Jason Joel Desrouleaux**, s. 21. syyskuuta 1989 Miramar Florida, Yhdysvallat) on yhdysvaltalainen laulaja, lauluntekijä, näyttelijä ja tanssija. 

Tuotettuaan albumeja useille muille artisteille ja kirjoitettuaan lauluja Cash Money Recordsille, Birdmanille, Young Money Entertainmentin omistaja Lil Waynelle ja räppäri Diddylle Derulo osallistui *Beluga Heights* -levy-yhtiön toimintaan. Kun Beluga Heightsista tuli osa Warner Music Groupia, Derulo julkaisi ensimmäisen singlensä, "Whatcha Say" toukokuussa 2009. Kappaleesta tuli suuri digitaalinen hitti, kun sitä myytiin yli 2 miljoonan digitaalisen latauksen verran. Kappale ansaitsi kaksinkertaista platinaa ja nousi Yhdysvalloissa ja useissa muissa maissa listasijalle #1. Derulo julkaisi toisen singlensä, "In My Head", joulukuussa 2009 ja debyyttialbuminsa *Jason Derülo*, vuonna 2010.

Vuonna 2019 Derulo näyttelee Rum Tum Tuggeria Tom Hooperin musikaalielokuvassa *Cats*.

Nuoruus
-------

Derulo syntyi Miamissa, Floridassa, Yhdysvalloissa haitilaisille vanhemmilleen. Derulon oikea sukunimi on Desrouleaux, mutta hän vaihtoi lavanimekseen Derulon, joka on helpompi ääntää.

Derulo on esiintynyt viisivuotiaasta lähtien ja kirjoitti ensimmäisen kappaleensa "Crush On You" 8-vuotiaana. Derulo vietti nuoruutensa opiskellen oopperaa, teatteria ja balettia ja kävi *Dillard Center for the Arts* -koulua Fort Lauderdalessa Floridassa ja valmistui *American Musical and Dramatic Academy*sta New Yorkissa. 

12-vuotiaana Derulo tapasi tulevan managerinsa, Frank Harrisin, lakikoulun opiskelijan, joka auttoi Deruloa parantamaan koripalloilutaitojaan.

Musiikkiura
-----------

### 2007–2009: musiikillisen uran alku

Jason Derulo on kirjoittanut 16-vuotiaasta saakka kappaleita muun muassa Diddylle, Lady Gagalle, Danity Kanelle, Donnie Klangille, Sean Kingstonille, Cassielle ja Lil Mamalle, aikomuksenaan ryhtyä lopulta myös itse sooloesiintyjäksi. Käytyään koulunsa ja vaalittuaan laulajan ja tanssijan taitojaan, Derulo voitti televisiosarja *Showtime at the Apollo*n pääpalkinnon vuonna 2006. Derulon löysi musiikkituottaja J.R. Rotem, joka otti tämän levy-yhtiöönsä Beluga Heightsiin ja Warner Brothers Recordsiin. 

*HitQuarters*in haastattelussa Rotem korosti Derulon paneutumista taiteisiin sanomalla; "Jason Derulolla on yksi kaikkein vaikuttavimmista työtavoista – hän vain tekee uusia kappaleita studiossa. Se on ihmeellinen kyky."

Derulon musiikkiura alkoi vuonna 2007, kun hän oli osa Birdmanin kappaletta "Bossy", joka ilmestyi levyllä *5 \* Stunna*.

### 2009– : *Jason Derülo*

Derulo KISS FM Chicagon Coca Cola Loungessa vuonna 2010.
4. lokakuuta 2009 Jason julkaisi debyyttisinglensä "Whatcha Say", jonka tuotti J.R. Rotem ja Fuego. Lokakuun lopulla kappale debytoi *Billboard* Hot 100 -listan sijalla 54 nousten lopulta listan ensimmäiseksi. Singlen musiikkivideo julkaistiin syyskuussa 2009; kun single osoittautui menestyksekkääksi, Derulo alkoi tehdä debyyttialbumiaan. Albumin toinen single, "In My Head" julkaistiin 8. lokakuuta 2009 ja se debytoi *Billboard* Hot 100 -listan sijalla 63 ja nousi lopulta sijalle 9 asti.

Derulon debyyttialbumi, *Jason Derülo* julkaistiin 2. maaliskuuta 2010. Hän promotoi albumiaan Lady Gagan vuosien 2009–2010 *The Monster Ball Tour* -kiertueen lämmittelijänä. Derulon vuonna 2013 julkaistu single "Talk Dirty" sijoittui kärkikymmenikköön useilla listoilla.

*Jason Derülo* nousi Britannian ja Irlannin albumilistojen Top 10:n maaliskuun alussa vuonna 2010.

Yksityiselämä
-------------

Derulo sai lapsen toukokuussa 2021 tyttöystävänsä malli Jena Frumesin kanssa, jonka hän tapasi vuonna 2020. Lapsi on kummankin ensimmäinen. Derulo ja Frumes erosivat syyskuussa 2021. Derulo on seurustellut aiemmin esimerkiksi Jordin Sparksin ja Daphne Joyn kanssa. Vuonna 2015 Derulo seurusteli Little Mix -tähti Jade Thirlwallin kanssa, kun he tekivät yhdessä "Secret Love Song" -kappaleen.

Diskografia
-----------

### Studioalbumit

* *Jason Derulo*  (2010)
* *Future History*  (2011)
* *Tattoos*  (2013)
* *Everything is 4*  (2015)

### Singlet

|  |  |
| --- | --- |
| * "Whatcha Say" (2009)
* "In My Head" (2009)
* "Ridin’ Solo" (2010)
* "What If" (2010)
* "The Sky’s the Limit" (2010)
* "Don’t Wanna Go Home" (2011)
* "It Girl" (2011)
* "Breathing" (2011)
* "Fight for You" (2011)
* "Undefeated" (2012)
* "Pick Up the Pieces" (2012)
* "The Other Side" (2013)
* "Talk Dirty" (mukana 2 Chainz, 2013)
* "Marry Me" (2013)
* "Trumpets" (2013)
* "Stupid Love" (2014)
* "Wiggle" (mukana Snoop Dogg, 2014)
* "Bubblegum" (Tygan kanssa, 2014)
* "Want to Want Me" (2015)
* "Cheyenne" (2015)
* "Try Me" (mukana Jennifer Lopez & Matoma, 2015)
* "Get Ugly" (2015)
* "If It Ain’t Love" (2016)
 | * "Swalla" (mukana Nicki Minaj & Ty Dolla $ign, 2017)
* "If I’m Lucky" (2017)
* "Tip Toe" (mukana French Montana, 2017)
* "Colors" (Maluman kanssa, 2018)
* "Goodbye" (David Guettan kanssa, 2018)
* "Make Up" (Vicen kanssa, 2018)
* "Let’s Shut Up & Dance" (2019)
* "Mamacita" (mukana Farruko, 2019)
* "Too Hot" (2019)
* "Savage Love" (Jawsh 685:n kanssa, 2020)
* "Coño" (2020)
* "Don’t Cry for Me" (Alokin ja Martin Jensenin kanssa, 2020)
* "Take You Dancing" (2020)
* "Love Not War (The Tampa Beat)" (Nukan kanssa, 2020)
* "Lifestyle" (mukana Adam Levine, 2021)
 |

Lauluntekijänä
--------------

* Birdman – "Bossy" – albumilta *5 \* Stunna*
* Cassie – "My House" ja "She Can’t Love You" albumilta *Electro Love*
* Donnie Klang – "Dr. Love", "Rain", ja "Spank Me" albumilta *Just a Rolling Stone*
* Pitbull – "My Life" albumilta *The Boatlift*
* Pleasure P – "First Come" ja "First Serve" albumilta *The Introduction of Marcus Cooper*
* Stat Quo – "Danger" albumilta *Statlanta*

Lähteet
-------

1. ↑  Jason Derulo *allmusic.com*. Viitattu 18.11.2019. (englanniksi)
2. ↑  Cats-floppielokuvassa näytellyt Jason Derulo: "Luulin, että se muuttaisi maailman" *www.iltalehti.fi*. Viitattu 14.8.2020.
3. ↑  Derulo, Jason: Jason Derulo Joins Highly Anticipated Lady Gaga Tour! *Jasonderulo.com*.  30.10.2009.  Arkistoitu 25.11.2009. Viitattu 16.6.2020. (englanniksi)
4. ↑  Jason DeRulo Reaches for the Stars *E4*.  Arkistoitu 17.12.2009. Viitattu 16.6.2020. (englanniksi)
5. ↑  Profile at CNN.com
6. ↑  Heartbreak tale pays off for singer Jason Derülo Reuters. Viitattu 4.10.2009.
7. ↑  Lewis, Pete. Jason Derulo interview (Arkistoitu – Internet Archive), *Blues & Soul*, December 2009.
8. ↑  Interview With JR Rotem  April 4, 2010. HitQuarters. Viitattu April 8, 2010.
9. ↑  Jason Derülo Takes Off With 'Whatcha Say' Single *Billboard*.  6.10.2009. Viitattu 21.10.2009.
10. ↑  Hot 100 *Billboard*. Viitattu 21.10.2009.
11. ↑  Haylock, Joe: Jason Derulo Says He and Jena Frumes ‘Have Decided to Part Ways’ *Vulture*.  23.9.2021. Viitattu 29.7.2022. (englanniksi)
12. ↑  Vauva tulossa! Pop-tähti Jason Derulo julkaisi herkät yhteiskuvat rakkaansa kanssa - paljastavat ilouutisen *Iltalehti*. Viitattu 29.3.2021.
13. ↑  White, Jack: Little Mix’s Jade Thirlwall confirms relationship with Jason Derulo *Closer*.  7.12.2015. Viitattu 29.7.2022. (englanniksi)

Aiheesta muualla
----------------

* Kuvia tai muita tiedostoja aiheesta **Jason Derulo** Wikimedia Commonsissa

* Jason Derulon virallinen sivusto (englanniksi)
* Jason Derulo Facebookissa
* Jason Derulo MySpacessa
* Jason Derulo Twitterissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |